Importurile de electricitate ale Ucrainei au crescut în contextul atacurilor semnificative cu rachete ale rușilor asupra infrastructurii critice care au provocat numeroase pene de curent în mai multe regiuni.
Vineri, a avut loc cel mai mare atac care a provocat pagube majore ale instațiilor de generare și transmisie, ceea ce a determinat Kievul să oprească exporturile de energie electrică, infromează G4media.
Ucraina a exportat 3.300 MWh în ziua de dinaintea primulu val de atacuri din 22 martie.
În Harlov și Zaporojie, 200.000 de locuitori au rămas fără curent electric de la atacurile de vineri.
"Pagubele foarte grave la sistemul de energie electrică fac imposibilă conectarea tuturor oamenilor și caselor la rețea și există părți ale orașului unde penele de curent durează 4-6 ore", a declarat primarul din Harkov.
Șeful Ukrenergo a transmis că există planuri de restabilire a liniilor de transmisie, doar că va dura o perioadă.
"Este încă greu de garantat un termen, dar vorbim despre o perioadă de 7-10 zile, poate două săptămâni, când vom putea restabili alimentarea normală cu energie electrică a orașului. Cu condiția să nu existe noi distrugeri", a spus el.
Și în Odesa 23.000 de locuitori au rămas fără curent, începând de marți, iar sistemul de transport a fost aproape complet restabilit.
Adjunctul guvernatorului din Odesa a spus că, în ciuda atacurilor, navele pleacă periodic din porturi.
Moscova a transmis că instalații energetice ale Ucrainei reprezintă ținte ale militanților ruși pentru a slăbi armate din Kiev. Rusia spune că ultimele atacuri sunt răspunsuri lae atacurilor ucrainene după ce Vladimir Putin a fost reales.
Ucraina a fost conectată la rețeaua de energie a UE din primele săptămâni ale războiului care a început în februarie 2022. Ea importă din România, Slovacia, Polonia, Ungaria și Reoublica Moldova.